pythainlp/thai-financial-dataset huggingface dataset:
8. โครงสร้างเงินทุน

(1) หลักทรัพย์ของบริษัท

(1) บริษัทมีทุนจดทะเบียน 356.4 ล้านบาท เรียกชำระแล้ว 356.4 ล้านบาท แบ่งเป็นหุ้นสามัญ
    71.28 ล้านหุ้น มูลค่าหุ้นละ 5 บาท (ไม่มีหุ้นบุริมสิทธิ)

บริษัทไม่มีหลักทรัพย์ไปจดทะเบียนในตลาดหลักทรัพย์อื่น

(2) ผู้ถือหุ้น

รายชื่อผู้ถือหุ้นรายใหญ่ ณ วันที่ 28 กุมภาพันธ์ 2549

[]

(3) นโยบายการจ่ายเงินปันผล

บริษัทมีนโยบายที่จะจ่ายเงินปันผลให้แก่ผู้ถือหุ้นปีละ 1 ครั้ง ในอัตราไม่เกิน 60%
ของกำไรสุทธิจากการดำเนินงาน ทั้งนี้ขึ้นอยู่กับการพิจารณาอนุมัติของที่ประชุมใหญ่สามัญผู้ถือหุ้น

ประวัติการจ่ายเงินปันผลเปรียบเทียบกับกำไรสุทธิที่ผ่านมาย้อนหลัง 5 ปี

  ------------- ------------------ ------------------ --------------------
  ปี             เงินปันผล (บาท/หุ้น)   กำไรสุทธิ (บาท/หุ้น)   เงินปันผลต่อกำไรสุทธิ (%)

  2547          1.55 **            3.21               48.27 %

  2546          1.00               1.76               56.81 %

  2545          1.20 *             2.94               40.81 %

  2544          1.00               5.49               18.20 %

  2543          -                  2.44               -
  ------------- ------------------ ------------------ --------------------

* - จ่ายเป็นหุ้นปันผลในอัตรา 10 หุ้นสามัญเดิมต่อ 1 หุ้นใหม่ รวมเป็นหุ้นปันผล 2,700,000 หุ้น
คิดเป็นเงินปันผล 27,000,000 บาท

หรือคิดเป็นอัตราจ่ายปันผล 1 บาท ต่อหุ้น กับจ่ายเป็นเงินสดปันผลในอัตรา 0.20 บาท ต่อหุ้น
คิดเป็นเงิน 5,400,000 บาท

** - จ่ายเป็นหุ้นปันผลในอัตรา 5 หุ้นสามัญเดิมต่อ 1 หุ้นใหม่ รวมเป็นหุ้นปันผล 11,880,000 หุ้น
คิดเป็นเงินปันผล 59,400,000 บาท

หรือคิดเป็นอัตราจ่ายปันผล 1 บาท ต่อหุ้น กับจ่ายเป็นเงินสดปันผลในอัตรา 0.55 บาท ต่อหุ้น
คิดเป็นเงิน 32,670,000 บาท
4. การวิจัยและพัฒนา

บริษัท ได้คิดค้นพัฒนาผลิตภัณฑ์ใหม่ ๆ
ร่วมกับลูกค้าเพื่อสนองความต้องการของลูกค้าปัจจุบันและรายใหม่ ๆ ได้แก่
สินค้าในหมวดฟินสต๊อคแบบเคลือบ (Precoated Finstocks) แผ่นผนัง (Composit),
สินค้าที่มีตลาดในต่างประเทศที่ไม่เคยขายในประเทศ เพื่อเพิ่มตลาดทั้งในและต่างประเทศ

นอกจากมีการวิจัย พัฒนา ผลิตภัณฑ์ Alloy series 3xxx
ซึ่งมีคุณสมบัติเป็นที่ยอมรับจากตลาดลูกค้าใหม่มากขึ้นแล้ว บริษัทฯ ยังได้ปรับปรุงพัฒนา Alloy
ที่มีอยู่สนองต่อความต้องการในสินค้าเดิมให้ดีขึ้น และสำหรับสินค้าใหม่ ๆ ด้วย

บริษัทฯ ยังไม่หยุดยั้งการวิจัยพัฒนาให้ได้ผลิตภัณฑ์ใหม่ ๆ เพื่อให้สามารถเพิ่มผลิตภัณฑ์ต่าง ๆ
และเพิ่มยอดขายมากขึ้น
ส่วนที่ 1

ข้อมูลสรุป (Executive summary)

บริษัท วโรปกรณ์ จำกัด (มหาชน) เริ่มประกอบธุรกิจอุตสาหกรรมอลูมิเนียม เมื่อปี พ.ศ. 2522
จดทะเบียนแปรสภาพเป็นบริษัทมหาชนจำกัด เมื่อวันที่ 26 มกราคม 2537 บริษัทในกลุ่ม
Mitsubishi ได้เข้าถือหุ้นรวมกันคิดเป็น 20% ของทุนจดทะเบียนเมื่อปลายปี 2538
ปัจจุบันมีทุนจดทะเบียน 356.4 ล้านบาท แบ่งเป็นหุ้นสามัญ 71.28 ล้านหุ้น มูลค่าหุ้นละ 5 บาท

ลักษณะการประกอบธุรกิจของบริษัทจะดำเนินการในส่วนงานธุรกิจเดียว คือ
ผลิตและจัดจำหน่ายอลูมิเนียมกึ่งสำเร็จรูป โดยจะนำเข้าอลูมิเนียมแท่ง (อินกอท)
มาแปรรูปเป็นผลิตภัณฑ์อลูมิเนียมม้วนหรือแผ่นชนิดต่าง ๆ
เพื่อจำหน่ายเป็นวัตถุดิบกึ่งสำเร็จรูปและสำเร็จรูป (Semi Finished & Finished Product)
ให้กับผู้ผลิตอื่น ซึ่งจะนำไปผลิตเป็นสินค้า หรือเป็นส่วนประกอบในการผลิตสินค้าประเภทอื่น ๆ ต่อไป
โดยบริษัทไม่มีบริษัทใหญ่ บริษัทย่อย และบริษัทร่วม
ปัจจุบันนับว่าบริษัทเป็นผู้ผลิตสินค้าอลูมิเนียมที่ได้รับการยอมรับของลูกค้าอย่างกว้างขวาง
ลูกค้าส่วนใหญ่จะเป็นผู้ประกอบการที่อยู่ในสายการผลิตปลายทาง ประเภทโรงงานต่าง ๆ
ซึ่งมีทั้งลูกค้าภายในประเทศรวมถึงบริษัทต่างชาติที่ตั้งโรงงานอยู่ในประเทศไทย
ซึ่งเป็นผู้ผลิตเพื่อการส่งออก (Export zone) และลูกค้าต่างประเทศโดยตรง ทั้งนี้
บริษัทมีช่องทางการจำหน่ายหลักๆ โดยพนักงานขาย ของบริษัทฯ เอง และผ่านผู้จัดจำหน่าย คือ
MALC Thai Co., Ltd.

บริษัทฯ เป็นผู้ผลิตผลิตภัณฑ์อลูมิเนียมม้วนแห่งแรกในประเทศไทยที่ได้การรับรอง ISO 9001 :
2000 โดยปัจจุบันมีโรงงานที่ใช้ในการผลิตจำนวน 4 โรง อยู่ที่จังหวัดสมุทรปราการ
มีกำลังการผลิตโดยรวมประมาณ 1,500 ตัน/เดือน มีพนักงานและพนักงานของผู้รับจ้างเหมาทั้งหมด
339 คน ในปี 2547 บริษัทฯ
ได้มีการปรับปรุงเครื่องจักร-กระบวนการผลิตและได้นำก๊าซธรรมชาติมาใช้เป็นพลังงานทดแทนเชื้อเพลิงที่ใช้อยู่เดิมได้ตั้งแต่ปลายปี
2546 และปี 2547 เป็นต้นมา ซึ่งสามารถลดผลกระทบสิ่งแวดล้อมและค่าใช้จ่ายได้อีกทางหนึ่ง
และในปี 2548 บริษัทฯ ได้มีการปรับปรุงเครื่องจักรและกระบวนการผลิตอย่างต่อเนื่อง

ในปี 2548 บริษัทมีรายได้จากการขายสินค้าทั้งสิ้น 1,735.91 ล้านบาท ลดลงจากปีก่อน 4.1%
มีกำไรสุทธิทั้งสิ้น 100.69 ล้านบาท หรือเท่ากับ 1.41 บาทต่อหุ้น มีสินทรัพย์ 1,938.46 ล้านบาท
มีทรัพย์สินหมุนเวียน 798.68 ล้านบาท สินทรัพย์ถาวร 1,134.47 ล้านบาท หนี้สินหมุนเวียน
672.48 ล้านบาท ส่วนของผู้ถือหุ้น 1,049.66 ล้านบาท
สำหรับอัตราส่วนทางการเงินยังอยู่ในเกณฑ์ที่ใช้ได้ โดยมีอัตราส่วนสภาพคล่องอยู่ที่ 1.19
อัตราส่วนหนี้สินต่อส่วนของผู้ถือหุ้นอยู่ที่ 0.85 มูลค่าทางบัญชี ณ สิ้นปี 2548 อยู่ที่ 14.73 บาท
ต่อหุ้น โดยมีการเปลี่ยนแปลงมูลค่าหุ้นจากเดิม 10 บาท เหลือ 5 บาท เมื่อปลายปี 2547

ในปี 2548 นี้ ความต้องการสินค้ายังมีสูง
อันเป็นผลมาจากการพัฒนาคุณภาพและผลิตภัณฑ์ใหม่อย่างต่อเนื่อง
โดยรวมแล้วจึงยังเชื่อว่าผลการดำเนินงานน่าจะยังคงดีต่อเนื่อง
อย่างไรก็ตามการแข่งขันทั้งจากในและต่างประเทศยังจะคงมีอยู่
รวมถึงผลจากนโยบายการลดอัตราภาษีนำเข้าและการเปิดเขตการค้าเสรี (FTA) ของรัฐบาล
จะส่งผลต่อยอดจำหน่าย ราคา และกำไรอยู่บ้าง บริษัทฯ
จึงยังจำเป็นต้องเร่งปรับตัวและพัฒนาประสิทธิภาพเครื่องจักร-กระบวนการผลิต
และลดค่าใช้จ่ายต่าง ๆ อย่างต่อเนื่องให้อยู่ในสถานะที่สามารถแข่งขันต่อไปได้

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)
5.  ทรัพย์สินที่ใช้ในการประกอบธุรกิจ

(1) ลักษณะสำคัญของทรัพย์สินถาวรหลัก ๆ ที่บริษัทใช้ในการประกอบธุรกิจ คือ
    บริษัทเป็นเจ้าของกรรมสิทธิ์ที่ดินรวม 4 โฉนด (ติดต่อกัน) รวมเนื้อที่ 28 ไร่ 2 งาน 38
    ตารางวา ตั้งอยู่บริเวณ ถนนสุขุมวิท กิโลเมตรที่ 41.5 ตำบลบางปูใหม่ อำเภอเมืองฯ
    จังหวัดสมุทรปราการ พร้อมอาคารโรงงาน 4 โรง อาคารสำนักงาน 2 หลัง
    เครื่องจักรและอุปกรณ์ที่สำคัญ เช่น เตาหลอม เครื่องหล่อ รีด อบ ตัด ดึง เคลือบ
    แผ่นอลูมิเนียม ฯลฯ
    ซึ่งทรัพย์สินดังกล่าวโดยเฉพาะเครื่องจักรที่สำคัญอยู่ในระหว่างการปรับปรุงพัฒนาประสิทธิภาพเพื่อให้มีขีดความสามารถและความเพียงพอ
    เหมาะสมต่อการใช้ประกอบธุรกิจของบริษัท ทั้งในสภาวะเศรษฐกิจปัจจุบันและอนาคต
    โดยมีมูลค่าและภาระดังนี้

+--------------------+--------------------------+----------------------+
| ประเภท/ลักษณะทรัพย์สิน | มูลค่าสุทธิตามบัญชี ณ 31 ธ.ค.  | ภาระผูกพัน             |
|                    | 2548                     |                      |
|                    |                          | หน่วย : ล้านบาท        |
|                    | หน่วย : ล้านบาท            |                      |
+--------------------+--------------------------+----------------------+
| ที่ดิน                | 23.44                    | ติดจำนองมูลค่า 295.44   |
+--------------------+--------------------------+----------------------+
| อาคาร              | 53.86                    |                      |
+--------------------+--------------------------+----------------------+
| เครื่องจักร-อุปกรณ์     | 702.71 *                 | ติดจำนองมูลค่า 456.65   |
+--------------------+--------------------------+----------------------+

หมายเหตุ * ไม่รวมงานระหว่างก่อสร้างอีก 346.20 ล้านบาท

(2) บริษัทไม่ได้ประกอบธุรกิจพัฒนาอสังหาริมทรัพย์

(3) บริษัทไม่มีบริษัทย่อย และบริษัทร่วม จึงไม่มีนโยบายการลงทุนในบริษัทย่อย และบริษัทร่วม
2.  ลักษณะการประกอบธุรกิจ

(1) ความเป็นมา

บริษัทเริ่มประกอบธุรกิจอุตสาหะกรรมอลูมิเนียมเมื่อปี พ.ศ. 2522
โดยได้จดทะเบียนนำหุ้นสามัญของบริษัทฯ เข้าซื้อขายในตลาดหลักทรัพย์แห่งประเทศไทย ตั้งแต่วันที่
16 มิถุนายน 2534 และจดทะเบียนแปรสภาพเป็นบริษัทมหาชนจำกัด เมื่อวันที่ 26 มกราคม 2537
ในปลายปี 2538 ได้มีบริษัทในกลุ่ม Mitsubishi ประกอบด้วย Mitsubishi Aluminum Co.,
Ltd. กับ Mitsubishi Corporation จากประเทศญี่ปุ่น และ Thai-MC Co., Ltd.
ได้เข้าร่วมทุนกับบริษัทด้วยการเข้าถือหุ้นร่วมกันคิดเป็น 20 % ของทุนจดทะเบียน
โดยมีวัตถุประสงค์ที่จะขยายสายการผลิตเพื่อผลิตผลิตภัณฑ์อลูมิเนียมชนิดที่มีการเคลือบ (Precoated
Finstock) ซึ่งจะต้องใช้เทคโนโลยีพิเศษในการผลิต ซึ่งกลุ่ม Mitsubishi
เป็นบริษัทที่มีชื่อเสียงมีเทคโนโลยีและกรรมวิธีการผลิตที่เป็นที่ยอมรับในระดับสากล ในช่วงปลายปี
2544 Thai-MC Co., Ltd. ได้โอนหุ้นทั้งหมดให้แก่ MC Non-Ferrous Metal Products
Co., Ltd. ซึ่งเป็นบริษัทในกลุ่ม Mitsubishi เช่นเดียวกัน

ในเดือนธันวาคม 2549 ที่ผ่านมานี้ บริษัทฯ ได้ทำสัญญารับความช่วยเหลือทางเทคนิค
และสัญญาแต่งตั้งผู้จัดจำหน่ายกับ Mitsubishi Aluminum Co., Ltd. และกลุ่ม Mitsubishi
โดยเน้นการผลิตแผ่นอลูมิเนียมระบายความร้อน ซึ่งเป็นผลิตภัณฑ์ใหม่ไปสู่อุตสาหกรรมรถยนต์

(2) ภาพรวมการประกอบธุรกิจของบริษัทฯ

บริษัทดำเนินกิจการอุตสาหกรรมอลูมิเนียมด้วยการเป็นผู้นำเข้าอลูมิเนียมแท่ง (Ingot)
เพื่อนำมาแปรรูปเป็นผลิตภัณฑ์อลูมิเนียมชนิดต่าง ๆ
และจำหน่ายเป็นวัตถุดิบกึ่งสำเร็จรูปและสำเร็จรูป (Semi Finished & Finished Product)
ให้กับผู้ผลิตอื่น ซึ่งจะนำไปผลิตเป็นสินค้า หรือเป็นส่วนประกอบในการผลิตสินค้าประเภทอื่น ๆ ต่อไป
โดยบริษัทไม่มีบริษัทใหญ่ บริษัทย่อย และบริษัทร่วม

(3) โครงสร้างรายได้

บริษัทดำเนินกิจการในส่วนงานทางธุรกิจเดียวและดำเนินธุรกิจในประเทศไทยเท่านั้นแต่มีกลุ่มผลิตภัณฑ์หลัก
ดังนี้

[]
10. การควบคุมภายใน

นอกจากกรรมการบริษัท กรรมการบริหาร ผู้บริหาร จะบริหารงานและควบคุมภายในระดับหนึ่งแล้ว
บริษัทยังมีคณะกรรมการตรวจสอบซึ่งมีความเป็นอิสระรวม 3 ท่าน
โดยมีกรรมการผู้ทรงคุณวุฒิด้านบัญชีเป็นประธานกับมีผู้ตรวจสอบภายใน
ซึ่งคณะกรรมการตรวจสอบและผู้ตรวจสอบภายในได้ดำเนินการตรวจสอบ กำกับดูแล
โดยตรวจสอบเอกสารหลักฐาน สอบถามข้อมูลจากฝ่ายบริหาร ผู้ที่เกี่ยวข้อง
รวมถึงเข้าร่วมประชุมปรึกษาหารือ แลกเปลี่ยนความคิดเห็นร่วมกับฝ่ายจัดการ ผู้สอบบัญชี
เกี่ยวกับความถูกต้องและความน่าเชื่อถือของงบการเงิน การบันทึกบัญชี
การเก็บเอกสารสำคัญทางบัญชี บัญชีคุม บัญชีแยกประเภท รายการหักภาษี ณ ที่จ่าย
ภาษีซื้อ-ภาษีขาย ความเสี่ยงที่เกิดจากการควบคุมภายใน-ลูกหนี้การค้า ระบบการควบคุมภายใน
การ วางแผนการผลิต ใบสั่งซื้อ ฯลฯ ซึ่งผลการตรวจสอบจากสภาพโดยรวมแล้วอยู่ในระดับที่ดี
เป็นที่น่าพอใจของคณะกรรมการตรวจสอบ
(รายละเอียดปรากฏตามรายงานจากคณะกรรมการตรวจสอบ) ส่งผลให้รายงาน
ทางการเงินมีความถูกต้องครบถ้วน และเชื่อถือได้ ดังนั้น
คณะกรรมการบริษัทจึงเห็นว่าระบบการควบคุม ภายใน
ตลอดจนการติดตามกำกับดูแลการดำเนินงานของบริษัทมีความเพียงพอและเหมาะสมกับสถานการณ์ปัจจุบัน
โดยไม่ปรากฏว่ามีผู้บริหารของบริษัทนำทรัพย์สินของบริษัทไปใช้โดยมิชอบหรือโดยไม่มีอำนาจ
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2549

บริษัท วโรปกรณ์ จำกัด (มหาชน)
6. โครงการในอนาคต

นอกจากการลงทุนในเครื่องจักร การปรับปรุงเครื่องจักรที่มีอยู่แล้วให้มีขีดความสามารถสูงขึ้น
เพื่อเพิ่มขีดความสามารถในการแข่งขันและการผลิตสินค้าใหม่เพื่อรองรับความต้องการของตลาดที่มีแนวโน้มจะเพิ่มมากขึ้น
และการแข่งขันที่รุนแรงมากขึ้น รวมถึงรองรับนโยบายอนุรักษ์พลังงานและสิ่งแวดล้อมของรัฐ
การนำก๊าซธรรมชาติมาใช้แทนเชื้อเพลิงหรือพลังงานที่ใช้อยู่เดิม
เพื่อช่วยประหยัดพลังงานลดผลกระทบสิ่งแวดล้อมและลดค่าใช้จ่าย

เมื่อปลายปี 2549 หลังจากได้รับอนุมัติการเข้าทำรายการที่เกี่ยวโยงกันจากที่ประชุมผู้ถือหุ้น บริษัทฯ
ได้ทำสัญญารับความช่วยเหลือทางเทคนิคกับ บริษัท มิตซูบิชิ อลูมินั่ม จำกัด
ซึ่งเป็นผู้ถือหุ้นรายใหญ่ของบริษัทฯ เป็นครั้งที่ 2 ต่อเนื่องจาก 10 ปีที่ผ่านมา
เพื่อรับการถ่ายทอดความรู้ด้านเทคนิคในการพัฒนา ประสิทธิภาพการผลิต และคุณภาพของผลิตภัณฑ์
รวมถึงการผลิตผลิตภัณฑ์ใหม่ ประกอบด้วยแผ่นอลูมิเนียมระบายความร้อนสำหรับอุตสาหกรรมรถยนต์,
แผ่นอลูมิเนียมชนิดใหม่สำหรับเครื่องปรับอากาศ และ ผลิตภัณฑ์อื่น ๆ อายุสัญญา 10 ปี
ถือเป็นโครงการเพิ่มปริมาณการผลิตและขยายผลิตภัณฑ์ใหม่ไปยัง
อุตสาหกรรมรถยนต์ที่มีแนวโน้มการเติบโตสูง
เชื่อว่าจะให้ผลตอบแทนที่ดีสามารถเพิ่มยอดขายและกำไรที่สูงขึ้นให้บริษัทได้ในอนาคต
8. โครงสร้างเงินทุน

(1) หลักทรัพย์ของบริษัท

(1) บริษัทมีทุนจดทะเบียน 392,040,000 บาท เรียกชำระแล้ว 392,039,585 บาท
    แบ่งเป็นหุ้นสามัญ 78,407,917 หุ้น มูลค่าหุ้นละ 5 บาท (ไม่มีหุ้นบุริมสิทธิ)

บริษัทไม่มีหลักทรัพย์ไปจดทะเบียนในตลาดหลักทรัพย์อื่น

(2) ผู้ถือหุ้น

รายชื่อผู้ถือหุ้นรายใหญ่ ณ วันที่ 28 กุมภาพันธ์ 2550

[]

(3) นโยบายการจ่ายเงินปันผล

บริษัทมีนโยบายที่จะจ่ายเงินปันผลให้แก่ผู้ถือหุ้นปีละ 1 ครั้ง ในอัตราไม่เกิน 60%
ของกำไรสุทธิจากการดำเนินงาน ทั้งนี้ขึ้นอยู่กับการพิจารณาอนุมัติของที่ประชุมใหญ่สามัญผู้ถือหุ้น

ประวัติการจ่ายเงินปันผลเปรียบเทียบกับกำไรสุทธิที่ผ่านมาย้อนหลัง 5 ปี

  ------------- ------------------ ------------------ --------------------
  ปี             เงินปันผล (บาท/หุ้น)   กำไรสุทธิ (บาท/หุ้น)   เงินปันผลต่อกำไรสุทธิ (%)

  2548          0.80 ***           1.41               56.67 %

  2547          1.55 **            3.21               48.28 %

  2546          1.00               1.76               56.81 %

  2545          1.20 *             2.94               40.81 %

  2544          1.00               5.49               18.21 %
  ------------- ------------------ ------------------ --------------------

* - จ่ายเป็นหุ้นปันผลในอัตรา 10 หุ้นสามัญเดิมต่อ 1 หุ้นใหม่ รวมเป็นหุ้นปันผล 2,700,000 หุ้น
คิดเป็นเงินปันผล 27,000,000 บาท

หรือคิดเป็นอัตราจ่ายปันผล 1 บาท ต่อหุ้น กับจ่ายเป็นเงินสดปันผลในอัตรา 0.20 บาท ต่อหุ้น
คิดเป็นเงิน 5,400,000 บาท

** - จ่ายเป็นหุ้นปันผลในอัตรา 5 หุ้นสามัญเดิมต่อ 1 หุ้นใหม่ รวมเป็นหุ้นปันผล 11,880,000 หุ้น
คิดเป็นเงินปันผล 59,400,000 บาท

หรือคิดเป็นอัตราจ่ายปันผล 1 บาท ต่อหุ้น กับจ่ายเป็นเงินสดปันผลในอัตรา 0.55 บาท ต่อหุ้น
คิดเป็นเงิน 32,670,000 บาท

*** - จ่ายเป็นหุ้นปันผลในอัตรา 10 หุ้นสามัญเดิมต่อ 1 หุ้นใหม่ รวมเป็นหุ้นปันผล 7,128,000
หุ้น คิดเป็นเงินปันผล 35,640,000 บาท

หรือคิดเป็นอัตราจ่ายปันผล 0.50 บาท ต่อหุ้น กับจ่ายเป็นเงินสดปันผลในอัตรา 0.30 บาท ต่อหุ้น
คิดเป็นเงิน 21,384,000 บาท
4. การวิจัยและพัฒนา

บริษัทได้คิดค้นพัฒนาผลิตภัณฑ์ใหม่ ๆ
ร่วมกับลูกค้าเพื่อสนองความต้องการของลูกค้าปัจจุบันและรายใหม่ ๆ ได้แก่
สินค้าในหมวดฟินสต๊อคแบบเคลือบ (Precoated Finstocks), แผ่นผนัง (Composit),
สินค้าที่มีตลาดในต่างประเทศที่ไม่เคยขายในประเทศ เพื่อเพิ่มตลาดทั้งในและต่างประเทศ รวมถึง
แผงระบายความร้อนรถยนต์

บริษัทฯ ได้มีการวิจัย, พัฒนา ผลิตภัณฑ์ Alloy ใหม่ ๆ
เพื่อสนองความต้องการของลูกค้าหมวดฟินสต๊อคในกลุ่มที่บริษัทยังเจาะตลาดไม่ได้
จนกระทั่งได้มีการซื้อขายเป็นที่ยอมรับในปีนี้ และคาดว่าจะมีปริมาณการสั่งซื้อมากขึ้นในปีต่อไป

บริษัทฯ ยังมีโครงการจะพัฒนาวิจัยผลิตภัณฑ์ใหม่ ๆ เพื่อสนองตอบความต้องการของตลาด
และเป็นการเพิ่มยอดขายให้มากขึ้นอีกหลายโครงการ
5.  ทรัพย์สินที่ใช้ในการประกอบธุรกิจ

(1) ลักษณะสำคัญของทรัพย์สินถาวรหลัก ๆ ที่บริษัทใช้ในการประกอบธุรกิจ คือ
    บริษัทเป็นเจ้าของกรรมสิทธิ์ที่ดินรวม 4 โฉนด (ติดต่อกัน) รวมเนื้อที่ 28 ไร่ 2 งาน 38
    ตารางวา ตั้งอยู่บริเวณ ถนนสุขุมวิท กิโลเมตรที่ 41.5 ตำบลบางปูใหม่ อำเภอเมืองฯ
    จังหวัดสมุทรปราการ พร้อมอาคารโรงงาน 4 โรง อาคารสำนักงาน 2 หลัง
    เครื่องจักรและอุปกรณ์ที่สำคัญ เช่น เตาหลอม เครื่องหล่อ รีด อบ ตัด ดึง เคลือบ
    แผ่นอลูมิเนียม ฯลฯ
    ซึ่งทรัพย์สินดังกล่าวโดยเฉพาะเครื่องจักรที่สำคัญบริษัทต้องปรับปรุงพัฒนาประสิทธิภาพเพื่อให้มีขีดความสามารถและความเพียงพอเหมาะสมต่อการใช้ประกอบธุรกิจของบริษัท
    ทั้งในสภาวะเศรษฐกิจปัจจุบันและอนาคต โดยมีมูลค่าและภาระดังนี้

+--------------------+--------------------------+----------------------+
| ประเภท/ลักษณะทรัพย์สิน | มูลค่าสุทธิตามบัญชี ณ 31 ธ.ค.  | ภาระผูกพัน             |
|                    | 2549                     |                      |
|                    |                          | หน่วย : ล้านบาท        |
|                    | หน่วย : ล้านบาท            |                      |
+--------------------+--------------------------+----------------------+
| ที่ดิน                | 23.45                    | ติดจำนองมูลค่า 295.44   |
+--------------------+--------------------------+----------------------+
| อาคาร              | 57.13                    |                      |
+--------------------+--------------------------+----------------------+
| เครื่องจักร-อุปกรณ์     | 1,103.44 *               | ติดจำนองมูลค่า 456.65   |
+--------------------+--------------------------+----------------------+

หมายเหตุ * ไม่รวมงานระหว่างก่อสร้างอีก 66.52 ล้านบาท

(2) บริษัทไม่ได้ประกอบธุรกิจพัฒนาอสังหาริมทรัพย์

(3) บริษัทไม่มีบริษัทย่อย และบริษัทร่วม จึงไม่มีนโยบายการลงทุนในบริษัทย่อย และบริษัทร่วม
2.  ลักษณะการประกอบธุรกิจ

(1) ความเป็นมา

บริษัทฯ เริ่มประกอบธุรกิจอุตสาหกรรมอลูมิเนียมเมื่อปี พ.ศ. 2522 โดยเป็นผู้นำเข้าอลูมิเนียมแท่ง
(อินกอท) เพื่อนำมาแปรรูปเป็นผลิตภัณฑ์อลูมิเนียมชนิดต่าง ๆ
และเป็นวัตถุดิบจำหน่ายให้กับผู้ผลิตอื่น ซึ่งจะนำไปผลิตเป็นสินค้า
หรือเป็นส่วนประกอบในการผลิตสินค้าประเภทอื่น ๆ โดยได้จดทะเบียนนำหุ้นสามัญของบริษัทฯ
เข้าซื้อขายในตลาดหลักทรัพย์แห่งประเทศไทย ตั้งแต่วันที่ 16 มิถุนายน 2534
และจดทะเบียนแปรสภาพเป็นบริษัทมหาชนจำกัด เมื่อวันที่ 26 มกราคม 2537 ในช่วงปลายปี 2538
ได้มีบริษัทในกลุ่ม Mitsubishi ซึ่งประกอบด้วย Mitsubishi Aluminum Co., Ltd. กับ
Mitsubishi Corporation จากประเทศญี่ปุ่น และ Thai-MC Co.,Ltd.
ได้เข้าร่วมทุนกับบริษัทฯ โดยเข้าถือหุ้นร่วมกันคิดเป็น 20 % ของทุนจดทะเบียน โดยซื้อหุ้นจากบริษัท
โลหการไทย จำกัด และกลุ่มผู้ถือหุ้นรายใหญ่ผ่านตลาดหลักทรัพย์
ทั้งนี้บริษัทมีวัตถุประสงค์ที่จะขยายสายการผลิตเพื่อผลิตผลิตภัณฑ์ใหม่ (Precoated finstock)
ซึ่งจะต้องใช้เทคโนโลยีพิเศษในการผลิต ซึ่งกลุ่ม Mitsubishi
เป็นบริษัทที่มีชื่อเสียงมีเทคโนโลยีและกรรมวิธีการผลิตที่เป็นที่ยอมรับในระดับสากล
โดยบริษัทจะต้องจ่ายค่าตอบแทนการถ่ายทอด Know-how ตามสัญญาให้ความช่วยเหลือทางเทคนิค
(Technical Assistance Agreement) ครั้งนี้เป็นมูลค่าประมาณ 51.88 ล้านบาท
แบ่งจ่ายเป็น 7 งวด

(2) ภาพรวมการประกอบธุรกิจของบริษัทฯ

บริษัทฯ ดำเนินกิจการอุตสาหกรรมอลูมิเนียมด้วยการเป็นผู้นำเข้าอลูมิเนียมแท่ง (อินกอท)
เพื่อนำมาแปรรูปเป็นผลิตภัณฑ์อลูมิเนียมชนิดต่าง ๆ และเป็นวัตถุดิบ (Semi Product)
จำหน่ายให้กับผู้ผลิตอื่น ซึ่งจะนำไปผลิตเป็นสินค้า หรือเป็นส่วนประกอบในการผลิตสินค้าประเภทอื่น
ๆ ต่อไป โดยบริษัทฯ ไม่มีบริษัทใหญ่ บริษัทย่อย และบริษัทร่วม

(3) โครงสร้างรายได้

บริษัทดำเนินกิจการในส่วนงานทางธุรกิจเดียว คือผลิตและจัดจำหน่ายอลูมิเนียมกึ่งสำเร็จรูป
และดำเนินธุรกิจในประเทศไทยเท่านั้น แต่มีผลิตภัณฑ์หลายชนิด ดังนี้

(หน่วย : ล้านบาท)

[]
7. ข้อพิพาททางกฎหมาย

นอกเหนือจากการดำเนินคดีบังคับชำระหนี้จากลูกค้าที่เกิดจากการประกอบธุรกิจโดยปกติแล้ว บริษัทฯ
ไม่มีข้อพิพาทกับหน่วยงานอื่นใด ซึ่งบริษัทฯ เป็นคู่ความหรือคู่กรณีโดยที่คดีหรือข้อพิพาทยังไม่สิ้นสุด
ส่วนที่ 2

บริษัทที่ออกหลักทรัพย์

บริษัท วโรปกรณ์ จำกัด (มหาชน) ประกอบธุรกิจนำเข้าอลูมิเนียมแท่ง (อินกอท) เพื่อนำมาแปรรูป
เป็นผลิตภัณฑ์อลูมิเนียมชนิดต่าง ๆ และเป็นวัตถุดิบจำหน่ายให้กับผู้ผลิตอื่น

โดยมีที่ตั้งสำนักงานใหญ่ที่ 181 ซอยอมร ถนนนางลิ้นจี่ แขวงช่องนนทรี เขตยานนาวา
กรุงเทพมหานคร 10120 เลขทะเบียนบริษัท บมจ.270 โทรศัพท์ 213-2514 – 7 โทรสาร
287-2031
10. การควบคุมภายใน

นอกจากกรรมการบริษัท กรรมการบริหาร ผู้บริหาร จะบริหารงานและควบคุมภายในแล้ว
บริษัทยังมีคณะกรรมการตรวจสอบรวม 3 ท่าน ซึ่งประกอบด้วยกรรมการผู้ทรงคุณวุฒิด้านบัญชี
เป็นประธาน 1 ท่าน กรรมการ 1 ท่าน และกรรมการอิสระอีก 1 ท่าน
กับมีผู้ตรวจสอบภายในเมื่อปลายปี 2542 หลังจากนั้นในปี 2543
คณะกรรมการตรวจสอบและผู้ตรวจสอบภายในก็ได้เริ่มดำเนินการตรวจสอบด้วยการซักถามข้อมูล
ตรวจสอบเอกสารหลักฐานจากฝ่ายบริหาร และผู้ที่เกี่ยวข้อง รวมถึงการเข้าประชุมร่วมกับผู้สอบบัญชี
กรรมการ/ผู้บริหารเกี่ยวกับการสอบทานงบการเงินปี 2543 ทุกไตรมาส และงบการเงินสิ้นปี 2543
ตรวจสอบในการวางแผนควบคุมการทำงานของฝ่ายบริหารถึงความมีประสิทธิภาพ
ตรวจสอบบุคลากรที่บริษัทได้กำหนดให้ปฏิบัติหน้าที่ โดยพิจารณาถึงความสามารถและความเหมาะสม
ซึ่งคณะกรรมการตรวจสอบมีความเห็นว่า การดำเนินงานของบริษัทฯ ในปี 2543 ที่ผ่านมาใน 3
หัวข้อดังกล่าวข้างต้นนี้เป็นไปภายใต้ระบบการควบคุมที่ดี
ส่งผลให้งบทางการเงินมีความถูกต้องและเชื่อถือได้ ดังนั้น คณะกรรมการบริษัทฯ
เห็นว่าระบบการควบคุมภายใน ตลอดจนการติดตามดูแลการดำเนินงานของบริษัทฯ มีความเพียงพอ
และเหมาะสมกับสถานะการณ์ปัจจุบัน โดยไม่ปรากฏว่ามีผู้บริหารของบริษัทฯ
นำทรัพย์สินของบริษัทไปใช้โดยมิชอบหรือโดยไม่มีอำนาจ
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2543

บริษัท วโรปกรณ์ จำกัด (มหาชน)
6.  โครงการในอนาคต

ในสภาวะเศรษฐกิจปัจจุบัน บริษัทฯ ยังไม่มีโครงการที่จะลงทุนในอนาคต
นอกจากการปรับปรุงเครื่องจักรที่มีอยู่ให้มีขีดความสามารถเพิ่มขึ้นเพื่อรองรับความต้องการของตลาด
ส่วนที่ 3

การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายอิทธิ ชิตานนท์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายอิทธิ ชิตานนท์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายชัชวาล ชัยเฉนียน ประธานกรรมการ/กรรมการ …………………………….

2. นายสันชัย ชัยเฉนียน กรรมการผู้จัดการ/กรรมการ …………………………….

3. นางอรวรรณ จัยวัฒน์ ผอ. ฝ่ายบริหารและการเงินอาวุโส /กรรมการ …………………………….

ชื่อ ตำแหน่ง ลายมือชื่อ

1. นายอิทธิ ชิตานนท์ ผอ. ฝ่ายบริหารและการเงิน/กรรมการ …………………………….
1.ปัจจัยความเสี่ยง

(1) ความเสี่ยงในการประกอบธุรกิจ

บริษัทฯ ได้ขายสินค้าบางส่วนผ่านผู้จัดจำหน่าย คือ MALC Thai Co., Ltd.
ซึ่งในปีที่ผ่านมามียอดขายจำนวน 480 ล้านบาท หรือคิดเป็นร้อยละ 45% ของรายได้ บริษัทฯ
ได้มีการทำสัญญาแต่งตั้งเป็นตัวแทนขายกับ กลุ่ม Mitsubishi ตั้งแต่วันที่ 21 ธันวาคม 2538
อายุสัญญา 10 ปี สำหรับ MALC Thai Co., Ltd. นั้น เป็นตัวแทนของกลุ่ม Mitsubishi
ซึ่งเป็นกลุ่มผู้ถือหุ้นของบริษัทฯ
และด้วยความสัมพันธ์ที่ดีระหว่างกลุ่มผู้ถือหุ้นจึงมีความเป็นไปได้น้อยที่จะยกเลิกหรือไม่ต่อสัญญาการเป็นผู้จัดจำหน่ายให้บริษัทฯ
นอกจากนั้นสินค้าของบริษัทฯ เองเป็นสินค้าด้านอุตสาหกรรม
ลูกค้าที่ใช้สินค้าต้องยอมรับและทดสอบสินค้าของบริษัทฯ
จนเป็นที่ยอมรับก่อนแล้วจึงจะดำเนินการสั่งซื้อ

ปัจจุบันสินค้าที่บริษัทฯ ผลิตและจำหน่ายนั้น ยังมีภาษีนำเข้าอยู่ประมาณ 10% (AFTA 5%)
ซึ่งรัฐบาลจะต้องเปิดเสรีภายใต้กรอบ WTO
ซึ่งจากการจะลดกำแพงภาษีดังกล่าวอาจทำให้มีการแข่งขันจากภายนอกสูงขึ้น ซึ่งอาจส่งผลต่อรายได้
และกำไรสุทธิของบริษัทฯ บ้าง อย่างไรก็ตามทางบริษัทฯ ได้เตรียมพร้อมต่อเหตุการณ์ดังกล่าว
โดยได้พยายามปรับปรุงเทคนิคการผลิตอย่างต่อเนื่อง เพื่อให้ได้สินค้าที่มีคุณภาพสูงขึ้น
ควบคุมและลดค่าใช้จ่ายในการผลิต และอื่น ๆ รวมถึงหาตลาดใหม่ ๆ เพิ่มเติมตลอดเวลา
จึงเชื่อว่าผลของการจะปรับลดภาษีดังกล่าวจะมีผลต่อการดำเนินงานของบริษัทฯ ไม่มากนัก

(2) ความเสี่ยงเกี่ยวกับการผลิต

บริษัทฯ เป็นผู้ผลิตและจำหน่ายผลิตภัณฑ์อลูมิเนียม ซึ่งต้องใช้ Aluminum Ingot
เป็นวัตถุดิบส่วนใหญ่ในการผลิต ซึ่งวัตถุดิบนี้ไม่มีผลิตในประเทศไทย
จึงต้องนำเข้าจากต่างประเทศทั้งหมด อย่างไรก็ตามทางบริษัทฯ ได้ติดต่ออยู่กับ Supplier หลัก ๆ
หลายราย และก็มีความสัมพันธ์ที่ดีมาเป็นระยะเวลายาวนาน
จึงไม่คาดว่าจะมีปัญหาการขาดแคลนวัตถุดิบ สำหรับตัววัตถุดิบเองนั้นมีผู้ผลิตหลายราย (กว่า 10
ราย) ในโลก ดังนั้นปัญหาด้านการขาดแคลนจึงเป็นไปได้น้อยมาก ในอนาคตอันใกล้นี้

สำหรับราคา Aluminum Ingot นั้น มีราคาผันแปรตามราคาซื้อขายของตลาดโลก ซึ่งทางบริษัทฯ
เองได้ดำเนินการทำสัญญาซื้อในระยะสั้น ๆ เป็นส่วนใหญ่
เพราะการทำสัญญาระยะยาวมิได้หมายความว่าบริษัทฯ จะได้ราคาที่ต่ำที่สุด นอกจากนั้นทางบริษัทฯ
เองยังได้ชี้แจงและทำความเข้าใจกับลูกค้าถึงการเปลี่ยนแปลงของราคาวัตถุดิบในตลาดโลก
ซึ่งจะมีผลโดยตรงต่อการกำหนดราคาขาย ซึ่งก็เป็นที่ยอมรับต่อลูกค้าเป็นส่วนใหญ่
ดังนั้นความเสี่ยงในเรื่องต้นทุนต่อราคาขายเพิ่มขึ้นนั้นจึงค่อนข้างน้อย

(3) ความเสี่ยงด้านการเงิน (อัตราแลกเปลี่ยนเงินตราต่างประเทศ)

การสั่งซื้อวัตถุดิบที่นำเข้าจากต่างประเทศส่วนใหญ่จะเป็นเงินสกุลดอลล่าร์ ซึ่งอาจจะทำให้บริษัทฯ
ได้รับความเสี่ยงจากการผันผวนของเงินตราต่างประเทศบ้าง แต่อย่างไรก็ตามในทางปฏิบัติบริษัทฯ
ลดความเสี่ยงนี้โดยการทำสัญญาซื้อขายเงินตราต่างประเทศล่วงหน้าไว้กับธนาคารต่าง ๆ
เป็นส่วนใหญ่ และมีการติดตามข้อมูลสำหรับการวิเคราะห์ทางการเงิน
รวมถึงความเคลื่อนไหวของตลาดอัตราแลกเปลี่ยนตลอดเวลาแล้วนำมาใช้เป็นข้อมูลที่สำคัญประกอบในการบริหารการจัดการ

นอกจากวัตถุดิบแล้ว บริษัทฯ ยังมีภาระต้องชำระค่าช่วยเหลือทางเทคนิคกับบริษัท มิตซูบิชิอลูมิเนียม
จำกัด เป็นเงินเหรียญสหรัฐ แต่เนื่องจากจะต้องทำการชำระทุกปี บริษัทฯ
จำเป็นต้องปล่อยให้อัตราแลกเปลี่ยนเป็นไปตามราคาตลาดของเวลานั้น ๆ
แต่ก็พยายามเลือกชำระในอัตราที่ต่ำที่สุดในช่วงนั้น ๆ
8.  โครงสร้างเงินทุน

(1) หลักทรัพย์ของบริษัท

(1) บริษัทฯ มีทุนจดทะเบียน 270 ล้านบาท เรียกชำระแล้ว 270 ล้านบาท แบ่งเป็นหุ้นสามัญ 27
    ล้านหุ้น มูลค่า

หุ้นละ 10 บาท (ไม่มีหุ้นบุริมสิทธิ)

บริษัทฯ ไม่มีหลักทรัพย์ไปจดทะเบียนในตลาดหลักทรัพย์อื่น

(2) ผู้ถือหุ้น

รายชื่อผู้ถือหุ้นรายใหญ่ ณ วันที่ 30 ธันวาคม 2543

[]

(3) นโยบายการจ่ายเงินปันผล

บริษัทฯ มีนโยบายที่จะจ่ายเงินปันผลให้แก่ผู้ถือหุ้นปีละ 1 ครั้ง ในอัตราประมาณ 60%
ของกำไรสุทธิจากการดำเนินงาน

ประวัติการจ่ายเงินปันผลเปรียบเทียบกับกำไรสุทธิที่ผ่านมาย้อนหลัง 5 ปี

  ------------- ------------------ ------------------ --------------------
  ปี             เงินปันผล (บาท/หุ้น)   กำไรสุทธิ (บาท/หุ้น)   เงินปันผลต่อกำไรสุทธิ (%)

  2543          -                  2.44               -

  2542          -                  0.02               -

  2541          -                  (1.90)             -

  2540          -                  (6.56)             -

  2539          -                  (2.32)             -
  ------------- ------------------ ------------------ --------------------
4. การวิจัยและพัฒนา

บริษัทฯ ได้ร่วมมือนำเสนอกับลูกค้าปัจจุบันและรายใหม่ ๆ ในการพัฒนาผลิตภัณฑ์
ทั้งปัจจุบันและผลิตภัณฑ์ใหม่อย่างสม่ำเสมอ

ในปี 2543 บริษัทฯ ได้ประยุกต์การเคลือบอลูมิเนียมด้วยสารเคมีบางตัวสำหรับหมวดฟินสต๊อค
เพื่อช่วยป้องกันการสึกกร่อน ยืดอายุการใช้งาน
มาใช้กับหมวดแผ่นอลูมิเนียมที่ใช้ในการทำฝาเครื่องดื่มบำรุงร่างกาย แอลกอฮอล์ และยา
ซึ่งจะพบว่ามีคุณสมบัติช่วยให้มีการยึดติดการเคลือบสีด้วย การพัฒนาผ่านไปด้วยดี
มีการทดลองและยอมรับ หากแต่อุปสรรคจากสารเคมีที่ใช้ต้องมีการนำเข้า ต้องเสียภาษีขาเข้าสูง
จึงทำให้ราคาแพง ต้นทุนของอลูมิเนียมแผ่นที่เคลือบเคมีดังกล่าวจึงสูงขึ้น